[{"text_idx": "#000000", "text": "Badira hilabete batzuk In\u0303aki Odriozola, Lide Jimenez eta uren semea Txekian bizi direnetik. Esperientzia honen harira, hil hontako \u201cHortik zihar\u201d ataleko galderak erantzun dizkigu Odriozolak."}, {"text_idx": "#000003", "text": "Ez naiz oso hiri handi zalea, baina onartu behar dut hiri ederra dela Praga. Alde zaharra oso polita da (beti jendez gainezka badago ere), eta zentrotik urrunduta ere txoko polit ugari aurki daiteke. Gainera, dituen parke handiekin, haurrentzako jolasleku ugariekin... aukera ugari eskaintzen ditu umearekin planak egiteko. Garraio publikoaren funtzionamendua ere izugarria da: sarea oso zabala da, merkea da, eta, metroa, tranbia eta autobusak ez dira minutu bat ere atzeratzen. Oro har, oso bizi kalitate ona eskaintzen du, gu bezala, denbora bat pasatzera etorritako atzerritarrentzat."}, {"text_idx": "#000006", "text": "Itsasoa ekarriko nuke hurbilago. Bero handia egin du udako hilabeteetan eta, igerilekura asko joan bagara ere, ez da berdina."}, {"text_idx": "#000008", "text": "Hemengo baso ederrak eramango nituzke hara. Gipuzkoako mendiak pinu gaixoz beteta ikustea eta, gainera, agintariak orain arte hain gaizki egindako guztitik ezer ikasteko prest ez daudela ikustea benetan etsigarria da."}, {"text_idx": "#000010", "text": "Ez dakit ba. Suposatzen dut behin Pragara etorrita ezin zarela alde zaharretik buelta bat eman gabe itzuli. Baina, egia esan, beti dagoen jendetza horrek ere atzerako galanta ematen du. Txekia hegoaldean badago Cesky Krumlov izeneko Erdi Aroko herrixka bat, oso ondo kontserbatuta dago eta benetan ipuin batetik ateratako herria dirudi. Baina, jendetzaren arazoa Pragako alde zaharraren parekoa da..."}, {"text_idx": "#000012", "text": "Leku bat: Cesky Raj natur parkea."}, {"text_idx": "#000013", "text": "Plan bat: Vysehradeko parkean paseatu eta bertako merenderoan bazkaldu."}]